Ezek férgek.
Nem csúszó-mászó férgek.
Parazita fonálférgek.
Az emberi bélrendszerben élnek.
Minden egyes féreg akár 30 cm hosszúra is megnőhet,
és ebben az üvegben 200 van, mégpedig azért,
mert tipikusan ennyi található
egyetlen fertőzött gyermek hasában.
A féregfertőzésektől már évezredek óta szenvedünk.
Befolyásolták a háborúk kimenetelét,
és régóta ártanak az emberi egészségnek.
Fonálféreg, horogféreg,
ostorféreg, vérmétely:
e fajok okozta fertőzések fájdalmat és rossz közérzetet okoznak.
Tápanyagokat és energiát vesznek el.
A fizikai és az értelmi növekedést is gátolják.
Ezek a férgek többnyire nem bizonyulnak végzetesnek,
de paradox módon ez is a probléma része.
Ugyanis emiatt sok országban
egyszerűen nem képesek a kezelésüket előtérbe helyezni.
Ennek a társadalom fizeti meg az árát:
a gyermekeknél féreghajtó kezelések nélkül
alacsonyabb az iskolázottsági arány.
A féregtelenítés nélkül felnövekvő emberek
kevésbé termelékenyek, és egy életen át kevesebbet keresnek.
A bélférgek valójában
korlátozzák az emberi kiteljesedést.
Jelenleg világszerte 1,7 milliárd emberre még mindig veszélyt jelentenek a férgek.
Közülük hatszázmillió Afrikában él.
A férgek elleni harcra és a megelőzésre fordított minden egyes dollár
akár 42 dollár gazdasági hasznot hoz az afrikai országoknak.
A jó hír az, hogy a féregtelenítés rendkívül egyszerű.
1-3 tabletta évente egyszer vagy kétszer elég ahhoz,
hogy a gyermekekből minden féreg eltűnjön,
és megvédje őket a fertőzés súlyosbodásától.
Olyan közösségekben, ahol magas a férgek előfordulása,
a kezelés elvégezhető az iskolákban is.
Ez a folyamat rendkívül egyszerű és gyors.
Például Etiópiában húszmillió gyermeket kezeltek
pár hét alatt.
A világ nagy utat tett meg a féregtelenítők előállításától
a rászorultakhoz való eljuttatásukig,
és afrikai kormányok még többet szeretnének elérni.
Ideje, hogy társuljunk törekvéseikhez.
Az END Fund együttműködik majd a kormányokkal, és tervet készít,
amellyel drasztikusan csökkenti majd a férgek által okozott betegségek terhét.
Közös munkával fogják biztosítani
a megelőzést és kezelést mindenki számára.
Az END Fundnak merész ötlete támadt: úgy hiszik, mi vagyunk az a generáció,
amely örökre véget vet a féregfertőzések okozta betegségeknek.
A kulcs nem egyszerűen új programok építése a semmiből,
hanem a már formálódó programok erőfeszítéseinek felerősítése.
Miután megvizsgálta, hogyan terjesztik a betegséget a férgek,
az END Fund öt fejleszthető kulcsterületet azonosított.
Első: a kezelés költségének csökkentése.
Sok gyógyszeripari cég kínál ingyenes féregtelenítő gyógyszereket,
így az END Fund segít a megfelelő partnereknek
a szállítás megszervezésében.
További veszélyeztetett népesség számára
biztosítják majd a gyógyszeradományokat.
Most már évente 25 centnél is kevesebbért képesek rá gyermekenként.
Második: a megelőzésre összpontosítanak.
Az END Fund meghívja a megfelelő partnereket a közösségek képzésére
a közegészségügy és a higiénia terén,
hogy megváltozzon a viselkedés olyan dolgokban,
mint a kézmosás és WC-használat,
biztosítva, hogy az emberek ne fertőződjenek folyton újra.
Harmadik: befektetés az innovációba.
Az END Fund segített a féregtelenítésben olyan innovatív technikákkal,
amelyek hatékonyan érik el és kezelik az embereket.
Új gyógyszerbeviteli módokat tesztelnek,
megcélozzák a parazitáknak kedvező környezetet,
és befolyásolják az emberek viselkedését.
Negyedik: megfigyelés és elemzés.
Az END Fund folyamatos és részletes adatgyűjtést végez minden programról,
hogy egyre jobbá válhassanak az idő múlásával.
Ötödik: a helyi szerepvállalás növelése.
Az END Fund a folyamat során végig együttműködik a kormányzattal
és a helyi érdekeltekkel, ösztönözve a féregtelenítési erőfeszítéseket támogató
társfinanszírozási megállapodásokat.
Dolgoztak afrikai jótékonysági szakemberekkel és vállalatvezetőkkel
az erőfeszítésekben való együttműködésért.
Hihetetlen lehetőség közös munkával létrehozni egy új rendszert
a betegség kiküszöbölésére a következő évtizedben és azután.
Az END Fund által igényelt pénz egy részét a féregtelenítő kezelések
rászoruló közösségekhez való
eljuttatására fordítjuk,
egy részét pedig arra, hogy elősegítsük
a programok helyi kezelését.
Ezek az erőfeszítések együttesen hosszú távon fenntartható
megelőzési és kezelési programokat hoznak létre.
Ha a teljes terv finanszírozásra kerül a következő hat évben,
több tízmillió ember kap féregtelenítő kezelést.
Ezzel az országok minden szinten megszakítják
a fertőzés ciklikusságát,
és ami a legfontosabb, az emberek jelentős javulást fognak tapasztalni
mentális, fizikai állapotukban és társadalmi szinten.
Képzeljék csak el, mit nyerhetünk,
ha az embereknek nem kell többé aggódniuk ezért,
és az energiájukat az ehhez hasonló dolgokra fordíthatják.
(Diákok hangja)
(Taps és éneklés)
(Ujjongás)